Source: http://odlocitve.us-rs.si/sl/odlocitev/US15827
Timestamp: 2019-08-18 11:02:16+00:00
Document Index: 4289269

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

ECLI:SI:USRS:1992:U.I.53.91
Postopek za oceno ustavnosti izpodbijanega posebnega dela proračuna se ustavi.
Ustavno sodišče po preteku koledarskega leta, za katerega je bil sprejet zakon o proračunu, tega zakona ni več pristojno ocenjevati in ustavi postopek.
Nepristojnost ustavnega sodišča za oceno ustavnosti zakonov, ki so prenehali veljati.
Nenamenska proračunska razporeditev dela sredstev, zbranih s prispevkom za zdravstveno varstvo.
Ustava 1974, 409. čl., 109., 111. in 319. čl.
Ustava 1991, 161. čl.
Amandma XIX k ustavi 1974
U-I-53-91.pdf
U-I-53/91-17
Ustavno sodišče je v postopku, začetem na pobudo Republiškega odbora Sindikata zdravstva in socialnega skrbstva Slovenije, na seji dne 4.6.1992
Postopek za oceno ustavnosti posebnega dela proračuna Republike Slovenije za leto 1991 kot sestavnega dela zakona o proračunu Republike Slovenije za leto 1991 (Uradni list RS, št. 14/91), kolikor se nanaša na zagotovljena sredstva za plačilo storitev na področju zdravstva (32-II/2.3.3.), se ustavi.
Ustavno sodišče je s sklepom z dne 21.11.1991 sprejelo pobudo in začelo postopek za oceno ustavnosti v izreku navedenih določb zakona o proračunu Republike Slovenije za leto 1991. V njem naj bi po tem sklepu ocenilo, ali je s pobudo izpodbijana nenamenska proračunska razporeditev dela sredstev, zbranih s prispevkom za zdravstveno varstvo, v skladu z določbami 109., 111. in 319. člena ustave iz leta 1974 in z amandmajem XIX k tej ustavi.
Ker je bila medtem (23.12.1991) sprejeta in uveljavljena nova ustava, po kateri ustavno sodišče ne more več ocenjevati ustavnosti zakonov, ki so že prenehali veljati, tako kot je bilo to možno po 409. členu ustave iz leta 1974, in ker je zakon o proračunu za leto 1991 z iztekom leta 1991 prenehal veljati oziroma se je z uveljavitvijo proračuna za leto 1992 končala tudi njegova uporaba kot zakonske podlage za začasno financiranje republike v prvih treh mesecih leta 1992, je ustavno sodišče postopek ustavilo.
Ustavno sodišče je postopek ustavilo na podlagi 1. alinee drugega odstavka 25. člena zakona o postopku pred Ustavnim sodiščem SR Slovenije (Uradni list SRS, št. 28/74 in 39/76).
OdlUS I, 40